stanford-oval/wikipedia huggingface dataset:
Tören piiri

| Tören piiri |
| --- | --- |
 Tören kirkko
 fiTören piiri 
 65°54′54″N, 22°39′18″E 
Valtio:   Ruotsi
Maakunta:  Norrbotten
Lääni:  Norrbottenin lääni
Kunta:  Kainuun kunta
Piirikoodi:  325013
Väestö
Väkiluku (2022):  1 890 
Tören piiri (ruots. Töre distrikt) sijaitsee Kainuun kunnassa Ruotsissa. Sen väkiluku on 1 890  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Kainuun kunnan piirit
Turbo (albumi)

| Turbo Judas Priest |
| --- | --- | --- |

Studioalbumin tiedot
 Äänitetty : Compass Point Studioilla, Naussaussa 1985
 Julkaistu: 1986
 Tuottaja(t): Tom Allom
 Tyylilaji: Heavy metal
 Kesto: 49.06
 Levy-yhtiö: CBS
Judas Priestin muut julkaisut
| Defenders of the Faith 1984 | Turbo 1986 | Ram It Down 1988 |
Turbo on brittiläisen heavy metal -yhtye Judas Priestin albumi vuodelta 1986. Glenn Tipton, Rob Halford ja K. K. Downing alkoivat tehdä kappaleita albumille lokakuussa vuonna 1984 Marbellassa Espanjassa. Osa faneista vierasti syntetisaattoreita, ja heille Turbo oli pettymys. Levy menestyi silti: se nousi brittilistalla sijalle 33 ja Billboard 200:lla sijalle 17, ja se pysyi listalla 36 viikkoa. ”Locked in” kohosi Billboard Top Mainstream Rock Single -listalla sijalle 25. Albumin tunnetuin kappale lienee ”Turbo Lover”, josta tehtiin myös musiikkivideo. Se on myös yhtyeen vakiokappaleita konserteissa. Myös kappaleesta ”Locked in” on tehty musiikkivideo.
Kappaleet

Kaikki kappaleet ovat Glenn Tipton, Rob Halford ja K. K. Downing -trion kirjoittamia.
Turbo Lover – 5.33
Locked in – 4.19
Private Property – 4.29
Parental Guidance – 3.26
Rock You All Around the World – 3.38
Out in the Cold – 6.27
Wild Nights, Hot & Crazy Days – 4.39
Hot for Love – 4.11
Reckless – 4.20
Remasteroitu versio
All Fired Up – 4.45
Locked In – 4.24 (Live)
Kappaleet > Singlet

”Turbo Lover” / ”Hot for Love” (huhtikuu, 1986)
”Locked In” / ”Reckless” (toukokuu, 1986)
”Parental Guidance” (1986)
Kokoonpano

Rob Halford – laulu
K. K. Downing – kitara, kitarasyntetisaattori
Glenn Tipton – kitara, kitarasyntetisaattori
Ian Hill – basso
Dave Holland – rummut
Aiheesta muualla

Judas Priest Info Pages, tietoa albumin synnystä (englanniksi)
Turbo (albumi) Discogsissa. (englanniksi)
Albumi Turbo (albumi) Encyclopaedia Metallum -sivustolla (englanniksi)
Judas Priest
| --- | --- |
Studioalbumit:   Rocka Rolla  Sad Wings of Destiny  Sin After Sin  Stained Class  Killing Machine  British Steel  Point of Entry  Screaming for Vengeance  Defenders of the Faith  Turbo  Ram It Down  Painkiller  Jugulator  Demolition  Angel of Retribution  Nostradamus  Redeemer of Souls  Firepower  Invincible Shield 
Konserttitallenteet:   Unleashed in the East  Priest...Live!  Live in London  ’98 Live Meltdown  A Touch of Evil: Live  British Steel - 30th Anniversary - Live  Battle cry    
Kokoelmat:   The Best of Judas Priest  Hero, Hero  The Collection (Judas Priest)  Genocide  Metal Works ’73–’93  Prisoners of Pain  The Best of Judas Priest: Living After Midnight  Metalogy  The Essential Judas Priest  Single Cuts  The Chosen Few  The Complete Albums Collection 
Videografia:   Live Vengeance ’82  Fuel for Life  Priest...Live!  Metal Works ’73–’93  British Steel  Live in London  Electric Eye  Rising in the East  Live Vengeance ’82  British Steel - 30th Anniversary DVD  Epitaph  Battle cry
Turbo (Kolumbia)

| Turbo |
| --- | --- |
 Turbon keskustaa
 lippu
 Turbon kunnan sijainti Antioquian departementissa
Valtio:  Kolumbia
Departementti:  Antioquia
Hallinto:  
 – Hallinnon tyyppi:  Kunta
Väkiluku (2005):  121 919
Infobox OKVirheellinen NIMI-arvo: 
Turbo on kolumbialainen rannikkokunta ja Antioquian suurin kunta, joka sijaitsee 373 kilometrin päässä Medellínin kaupungista. Se sijaitsee myös lähellä Panamaa. Kunnassa asui vuoden 2005 tilastojen mukaan 121 919 asukasta. Turbo sai nimensä rannikon samean veden vuoksi.selvennä
Historia

Turbon kunta perustettiin 28. elokuuta 1840 presidentti José Ignacio de Márquezin annettua luvan sen perustamiseen. Se on kuulunut historian aikana Chocón ja Caucan departementteihin. Osana Antioquian departementtia se on ollut vuodesta 1905 lähtien. Turboa modernisoitiin 1900-luvun ensimmäisellä puoliskolla paljon. Merelle johtava valtatie valmistui 1950-luvulla ja 1960-luvulla alueelle perustettiin ensimmäiset banaaniviljelmät. Banaaninviljely on nykyisin yksi Turbon elinkeinoista karjankasvatuksen ja kalastuksen ohella. 1990-luvulla alueella oli paljon sissitoimintaa ja myös puolisotilaalliset joukot terrorisoivat paikallisväestöä. Olot ovat Turbossa 2010-luvulle tultaessa rauhoittuneet huomattavasti, mutta alueella tiedetään vielä nykyään oleskelevan FARC-sissejä ja huumekauppaa pyörittäviä tahoja (esimerkiksi Los Urabeños) eikä alueella liikkumista suositella pimeän tultua. Useat siirtolaiset Afrikan maista, Haitista ja Kuubasta ovat kulkeneet Turbon läpi Panamaan jatkaen sieltä matkaansa Yhdysvaltoihin. Panama sulki Kolumbian vastaisen rajan toukokuussa 2016 rajoittaakseen maahan pyrkivien siirtolaisten määrää.
Ilmasto

Turbon ilmasto on trooppinen. Lämpötilat pysyvät keskimäärin 26:ssa lämpöasteessa. Kuivinakin kausina sataa paljon. Vuosittainen sademäärä on 2426 millimetriä.
Nähtävyydet

Turbossa on paljon tulivuoria ja siellä voi ottaa tuliperäisiä mutakylpyjä. Alueella sijaitsee myös Los Katíoksen kansallispuisto. Turbosta pääsee hyvin laivalla esimerkiksi Capurganáan. Jalkapalloseura Leones Fútbol Club S.A. on kotoisin Turbosta.
Aiheesta muualla

Kuvia tai muita tiedostoja aiheesta Turbo (Kolumbia) Wikimedia Commonsissa
Leones FC Urabá Antioquia
Turbon satama
Turbojetti

Kaaviokuva tyypillisestä turbojetistä.
Turbojetti on suihkumoottori, jossa virtaus kulkee moottorin jokaisen vaiheen läpi (korkea- ja matalapainevaiheet) kun taas ohivirtausmoottorissa (engl. turbofan) osa virtauksesta ohittaa osan vaiheista.
Turbojetin hyötysuhde on parhaimmillaan kun ilmavirtaus on lähellä koneen nopeutta ja tämä saavutetaan vasta lähellä Mach 2:ta.
Konseptia kehittivät Frank Whittle ja Hans von Ohain käytännöllisiksi moottoreiksi 1930-luvulla.
Turbogeneraattori

Höyryveturissa käytetty turbogeneraattori
Turbogeneraattori on höyryturbiinilla toimiva generaattori.
Kun höyryveturit kehittyivät, huomattiin nopeasti että sähkövalo olisi tehokkaampi, huoltoystävällisempi ja ylimalkaan parempi kuin siihen asti käytetty asetyleenivalo - öljyvalosta puhumattakaan.
Koska julkista sähköverkkoa ei kaikkialla ollut, akkukäyttöinen sähkövalo ei ollut toimiva ratkaisu; siispä kehitettiin veturin tuottamalla höyryllä toimiva oma generaattori. Koska generaattori vaatii suuremman kierrosnopeuden, voimakoneeksi valittiin höyryturbiini.
Keksintö osoittautui toimivaksi, ja pian niitä alettiinkin asentaa myös laivoihin sähkövalon leviämisen myötä.
Mm. sotakorvauksina rakennettuihin PT-4 -vetureihin asennettiin jo tehtaalla sähkövalot ja turbogeneraattori, kun pienemmät veturit varustettiin vielä öljyvaloilla.
Majakkalaivoissa tosin asetyleenivalo säilytti asemansa; turbogeneraattori osoittautui tällaisessa paikallaan pysyttelevässä laivassa suureksi höyryn ja siis hiilen kuluttajaksi.
Nykyään turbogeneraattoreita on pääasiassa höyryvetureissa ja voimalaitoksissa. Näissä höyryturbiinia ajetaan laitoksen tuottamalla höyryllä, joka voi olla peräisin perinteisestä polttokattilasta tai ydinreaktiosta.
Tuulaniemi

Tuulaniemi on paikannimi Kemijärven Luusuassa, ja se on myös suomalainen sukunimi. Sukunimi esiintyi ensimmäisen kerran Kemijärven rippikirjassa 1700-luvun alkupuolella.
Elokuussa 2015 Tuulaniemi oli väestörekisterikeskuksen mukaan sukunimenä 74 miehellä ja 61 naisella. Suomessa näistä asui 123 ja ulkomailla 12.
Ylänen (Jämsä, Halli)

| Ylänen |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°49′50″N, 24°53′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Keskiseen 
Järvinumero:  35.723.1.037
Mittaustietoja
Pinnankorkeus:  134,8 m  
Rantaviiva:  1,429 km  
Pinta-ala:  7,697 ha  
Saaria:  ei saaria 
 fiYlänen 
Ylänen  on Keski-Suomessa Jämsän Hallissa sijaitseva järvi.
Maantietoa

Järven pinta-ala on 7,7 hehtaaria ja se on 550 metriä pitkä ja 250 metriä leveä. Lampi sijaitsee Taipaleenmäen ja Laitumenmäen välisessä painaumassa yhdessä kahden muun lammen kanssa. Järvellä ei ole kartan mukaan saaria. Sen rantaviivan pituus on 1,4 kilometriä ja sen rannat ovat metsämaata. Pohjoisrannan niemessä on vapaa-ajan asunto, jonne tulee tie Hallilta valtatielle 9 johtavalta kylätieltä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Järven vedenpinnan korkeus on 134,8 metriä mpy. Siihen on johdettu kaksi metsäojaa, joista toinen on Ristellinsuon kuivatusoja. Järven laskuoja johtaa Keskiseen, josta vesi laskee edelleen Pahajärven kautta Kuusjärveen. Vesireitin vedet laskevat lopulta Eväjärveen.
Yleisurheilun maailmanmestaruuskilpailut 2019 – miesten pituushyppy

| Lajit yleisurheilunMM-kilpailuissa 2019   |
| --- | --- | --- | --- |
| 100 m | miehet | naiset |  |
| 200 m | miehet | naiset |  |
| 400 m | miehet | naiset |  |
| 800 m | miehet | naiset |  |
| 1 500 m | miehet | naiset |  |
| 5 000 m | miehet | naiset |  |
| 10 000 m | miehet | naiset |  |
| 100 m aj |  | naiset |  |
| 110 m aj | miehet |  |  |
| 400 m aj | miehet | naiset |  |
| 3 000 m ej | miehet | naiset |  |
| 4 × 100 m | miehet | naiset |  |
| 4 × 400 m | miehet | naiset | seka |
| Maraton | miehet | naiset |  |
| 20 km kävely | miehet | naiset |  |
| 50 km kävely | miehet | naiset |  |
| Korkeushyppy | miehet | naiset |  |
| Seiväshyppy | miehet | naiset |  |
| Pituushyppy | miehet | naiset |  |
| Kolmiloikka | miehet | naiset |  |
| Kuulantyöntö | miehet | naiset |  |
| Kiekonheitto | miehet | naiset |  |
| Moukarinheitto | miehet | naiset |  |
| Keihäänheitto | miehet | naiset |  |
| Seitsenottelu |  | naiset |  |
| Kymmenottelu | miehet |  |  |
n · k · 
Miesten pituushyppy yleisurheilun maailmanmestaruuskilpailuissa 2019 järjestettiin Khalifa International Stadiumilla 27.–28. syyskuuta 2019.
Aikataulu

| Päivämäärä | Aika | Kierros |
| --- | --- | --- |
| 27. syyskuuta | 16.30 | Karsinta |
| 28. syyskuuta | 20.40 | Loppukilpailu |
Tulokset > Karsinta

Loppukilpailuun eteni tuloksella 8,15 (Q) tai olemalla 12 parhaan joukossa (q).
| Sija | Ryhmä | Nimi | Maa | Kierros> 1 | Kierros> 2 | Kierros> 3 | Tulos | Huom> .Huom. |
| --- | --- | --- | --- | --- | --- | --- | --- | --- |
| 1 | A | Juan Miguel Echevarría |  Kuuba | 8,40 |  |  | 8,40 | Q |
| 2 | B | Jeff Henderson |  Yhdysvallat | 7,78 | 7,78 | 8,12 | 8,12 | q |
| 3 | A | Yuki Hashioka |  Japani | 7,64 | 8,07 |  | 8,07 | q |
| 4 | A | Steffin McCarter |  Yhdysvallat | 7,84 | 8,04 |  | 8,04 | q |
| 5 | B | Ruswahl Samaai |  Etelä-Afrikka | 6,49 | 7,93 | 8,01 | 8,01 | q |
| 6 | B | Eusebio Cáceres |  Espanja | 7,79 | 8,01 |  | 8,01 | q |
| 7 | A | Miltiadis Tentoglou |  Kreikka | 7,62 | 7,67 | 8,00 | 8,00 | q |
| 8 | B | Shotaro Shiroyama |  Japani | 7,94 | 7,62 | 0,00 x | 7,94 | q |
| 9 | B | Thobias Montler |  Ruotsi | 7,92 | 7,84 | 0,00 x | 7,92 | q |
| 10 | A | Luvo Manyonga |  Etelä-Afrikka | 7,87 | 7,91 | 7,90 | 7,91 | q |
| 11 | B | Wang Jianan |  Kiina | 7,73 | 7,89 | 7,81 | 7,89 | q |
| 12 | B | Tajay Gayle |  Jamaika | 7,81 | 0,00 x | 7,89 | 7,89 | q |
| 13 | A | Henry Frayne |  Australia | 0,00 x | 7,76 | 7,86 | 7,86 |  |
| 14 | B | Zhang Yaoguang |  Kiina | 7,82 | 7,77 | 7,64 | 7,82 |  |
| 15 | B | Darcy Roper |  Australia | 7,76 | 7,82 | 7,73 | 7,82 |  |
| 16 | A | Huang Changzhou |  Kiina | 7,81 | 7,72 | 7,68 | 7,81 |  |
| 17 | A | Andwuelle Wright |  Trinidad ja Tobago | 0,00 x | 7,76 | 7,76 | 7,76 |  |
| 18 | B | Hibiki Tsuha |  Japani | 7,56 | 7,56 | 7,72 | 7,72 |  |
| 19 | A | Héctor Santos |  Espanja | 7,69 | 7,69 | 7,54 | 7,69 |  |
| 20 | B | Emiliano Lasa |  Uruguay | 7,64 | 7,61 | 7,66 | 7,66 |  |
| 21 | A | Trumaine Jefferson |  Yhdysvallat | 0,00 x | 7,54 | 7,63 | 7,63 |  |
| 22 | B | M, Sreeshankar |  Intia | 7,52 | 7,62 | 0,00 x | 7,62 |  |
| 23 | A | Emanuel Archibald |  Guyana | 7,35 | 7,40 | 7,56 | 7,56 |  |
| 24 | A | Henry Smith |  Australia | 7,37 | 7,48 | 7,50 | 7,50 |  |
| 25 | B | Tyrone Smith |  Bermuda | 7,45 | 7,40 | 7,49 | 7,49 |  |
| 26 | B | Yahya Berrabah |  Marokko | 0,00 x | 7,37 | 7,29 | 7,37 |  |
| 27 | A | Lin Chia-hsing |  Kiinan Taipei | 0,00 x | 0,00 x | 0,00 x | 0,00 NM | 0,00 NM |
Tulokset > Loppukilpailu

Loppukilpailu järjestettiin 28. syyskuuta kello 20.40.
| Sija | Nimi | Maa | Kierros> 1 | Kierros> 2 | Kierros> 3 | Kierros> 4 | Kierros> 5 | Kierros> 6 | Tulos | Huom> .Huom. |
| --- | --- | --- | --- | --- | --- | --- | --- | --- | --- | --- |
| 01  | Tajay Gayle |  Jamaika | 8,46 | 0 x | 0 x | 8,69 | 0 – | 0 – | 8,69 | WL, NR |
| 02  | Jeff Henderson |  Yhdysvallat | 8,28 | 8,18 | 8,39 | 7,03 | 8,13 | 8,17 | 8,39 | SB |
| 03  | Juan Miguel Echevarría |  Kuuba | 8,25 | 8,14 | 8,34 | 8,30 | 7,91 | 0 x | 8,34 |  |
| 4 | Luvo Manyonga |  Etelä-Afrikka | 8,16 | 8,05 | 8,18 | 8,10 | 8,24 | 8,28 | 8,28 |  |
| 5 | Ruswahl Samaai |  Etelä-Afrikka | 8,11 | 8,15 | 8,23 | 0 x | 0 x | 8,06 | 8,23 | SB |
| 6 | Wang Jianan |  Kiina | 0 x | 7,89 | 8,05 | 0 x | 0 x | 8,20 | 8,20 | SB |
| 7 | Eusebio Cáceres |  Espanja | 8,01 | 6,31 | 0 x | 0 x | 7,95 | 0 x | 8,01 |  |
| 8 | Yuki Hashioka |  Japani | 7,88 | 7,89 | 7,97 | 7,82 | 0 x | 7,70 | 7,97 |  |
| 9 | Thobias Montler |  Ruotsi | 7,88 | 0 x | 7,96 |  |  |  | 7,96 |  |
| 10 | Miltiadis Tentoglou |  Kreikka | 7,77 | 0 x | 7,79 |  |  |  | 7,79 |  |
| 11 | Shotaro Shiroyama |  Japani | 7,77 | 7,61 | 7,61 |  |  |  | 7,77 |  |
| 12 | Steffin McCarter |  Yhdysvallat | 0 x | 0 x | 0 x |  |  |  | NM | NM |
Yksinpurjehdus maapallon ympäri

| Yksinpurjehdus maapallon ympäri – sekä Purjehdus Liberdadella Brasiliasta Amerikkaan> Sailing Alone Around the World Voyage of the Liberdade |
| --- | --- |

Alkuperäisteos
Kirjailija:  Joshua Slocum
Kieli:  englanti
Genre:  meriseikkailut
Julkaistu:  1899
Suomennos
Suomentaja:  Heikki Karkkolainen
Kansitaiteilija:  Lars-Eric Malmlund
Kustantaja:  John Nurmisen Säätiö
Julkaistu:  2005
Sivumäärä:  251
ISBN:  952-9745-18-4
Löydä lisää kirjojaKirjallisuuden teemasivulta
Yksinpurjehdus maapallon ympäri – sekä Purjehdus Liberdadella Brasiliasta Amerikkaan (Sailing Alone Around the World , 1899, ja Voyage of the Liberdade, 1890) on Joshua Slocumin muistelmateos purjehdusmatkasta, jonka hän teki yksin maapallon ympäri sluuppi Sprayllä. Teos ilmestyi suomeksi 2005, ja sen on suomentanut toimittaja Heikki Karkkolainen. Teoksesta on ilmestynyt suomennos jo aiemmin 1953, suomentajana merikirjailija Eino Koivistoinen. Uuden suomennoksen on julkaissut merikirjallisuuden julkaisemiseen erikoistunut John Nurmisen Säätiö. Teoksen kuvituksena on vanhoja valokuvia ja piirroksia. Teoksesta on sanottu, että jos pitäisi lukea vain yksi matkakirja kaikkien joukosta, se olisi Slocumin Sailing alone around the world.
Slocum oli ensimmäinen, joka purjehti yksin maapallon ympäri. Kirja sai heti suuren suosion, ja se on innostanut monia myöhempiä purjehtijoita.
Tausta

Kokenut merenkävijä ja laivanomistaja kapteeni Slocum kunnosti ja varusti uudelleen Spray-nimisen purjealuksen rantaniityllä Massachusettsin Fairhavenissa 1893–1894. Työ kesti 13 kuukautta.
Slocum teki matkan Spraylla 24. huhtikuuta 1895 – 27. kesäkuuta 1898 välisenä aikana, jolloin hän lähtiessään ylitti Atlantin kahdesti, ensin Gibraltarille ja sieltä takaisin Etelä-Amerikkaan, purjehti läpi Magalhãesinsalmen ja ylitti Tyynenmeren. Hän kävi myös Australiassa ja Etelä-Afrikassa ennen kuin matkalla kotiin ylitti Atlantin kolmannen kerran matkattuaan 46 000 meripeninkulmaa.
Kirja

Slocumin matka sai melkoisesti kansainvälistä huomiota, etenkin sitten, kun hän oli saapunut Tyynellemerelle. Häntä odotettiin useimmissa poikkeamissatamissa, ja hän piti luentoja ja kuultokuvaesityksiä täysille saleille. Hänen itseäänkorostamaton matkapäiväkirjansa ilmestyi ensin jatkokertomuksena Century Illustrated Monthly Magazine -lehdessä ennen kuin se sai kirjan muodon 1900 (mahdollisesti jo 1899).
Slocum kertoo tarinan seikkailuina omaa osuuttaan vähätellen ja suo ansion aina alukselleen Spraylle. Hän jopa keksii miehistön jäsenen, Kolumbuksen Pintan kuvitteellisen kapteenin, jolle hän antaa kunnian aluksen turvallisuudesta huolehtimisesta sillä aikaa kun hän itse nukkuu.
Matkareitti kulki seuraavasti: Fairhaven, Boston, Gloucester, Nova Scotia, Azorit, Gibraltar, (Marokko), Kanariansaaret, Kap Verden saaret, Pernambuco, Rio de Janeiro, Maldonado, Montevideo, Magalhaesinsalmi, Cockburninkanava, Port Angosto, Juan Fernández, Marquesassaaret, Samoa, Fidži, Sydney, Melbourne, Tasmania, Cooktown, Joulusaari, Keeling Cocos, Rodrigues, Mauritius, Durban, Kapkaupunki, (Transvaal)selvennä, Saint Helena, Ascension, Pirunsaari, Trinidad, Grenada, Newport, Fairhaven.
Matkan kohokohtiin kuuluivat meren vaarat, kuten sumu, myrsky, yhteentörmäysten riski, yksinäisyys, tyvenet, navigointi, väsymys, laiterikot. Muita rannikon tuntumassa purjehtimisen vaaroja olivat merirosvot, "alkuasukkaiden" hyökkäykset, merenlahdet, karikot ja korallimeret, rantaan ajautuminen, haaksirikko. Tierra del Fuegossa häntä varoiteltiin, että yöllä hänen kimppuunsa voivat käydä yahgan-intiaanit, joten hän ripotteli kannelle nastoja ja heräsi keskellä yötä tuskanhuutoihin. Hän myös ylpeili siitä, että Spray purjehti 2 000 mailia länteen Tyynenmeren poikki ilman, että hän kertaakaan koski sen peräsimeen.
Arthur Ransome ihaili kirjaa suuresti. Joissakin englanninkielisissä laitoksissa on Ransomen vuonna 1947 laatima johdanto, jossa hän kirjoittaa: "Koulukirjasto, jossa ei ole tätä kirjaa, on puutteellinen. Sen pitää kuulua jokaisen englantilaisen ja amerikkalaisen pojan opetukseen."
Teoksen suomenkielisessä laitoksessa on lisänä Slocumin toinen teos Purjehdus Liberdadella Brasiliasta Amerikkaan. Hän teki tuon matkan hankkimallaan aluksella Liberdade ("Vapaus") jo ennen maailmanympäripurjehdusta. Liberdade oli harvinainen 35-metrinen džonkkirikattu malli, jonka hän kertoi perustuvan "muistamiini Cape Annin laivaveneisiin ja valokuvaan... japanilaisesta sampaanista" Paluumatkalle Yhdysvaltoihin hän lähti perheineen vuonna 1888. Vietettyään merellä 55 päivää Slocumit pääsivät Etelä-Carolinaan ja jatkoivat sieltä edelleen New Yorkiin, jonne he saapuivat seuraavana vuonna. Tässä kirjassa Slocum kertoo seikkailuistaan merellä perheensä kanssa.
Perintö

Kapteeni Slocum on ollut monen merenkulkijan innoittajana, ja tämä maailmanympäripurjehduksesta kertova kirja on rohkaissut monia tekemään yksinään pitkiä purjehduksia.
Hän jatkoi purjehtimista Spraylla koko loppuelämänsä ja vietti useita talvia tropiikissa. 1909 hän lähti Spraylla Martha's Vineyardilta kohti Länsi-Intian Grand Cayman -saarta, mutta katosi laivoineen merellä purjehtiessaan.
Aiheesta muualla

Teos John Nurmisen säätiön sivulla (Arkistoitu – Internet Archive)
Sailing Alone Around the World , englanninkielinen alkuteos Project Gutenbergissa.
Sailing Alone Around the World, englanninkielinen alkuteos Internet Archivessa. Kuvitus: Thomas Forgarty ja George Varian. Pan-American edition. New York Century Co., 1901.
Sailing Alone Around the World . Kuvitettu.
Townes Van Zandt

| Townes Van Zandt |
| --- | --- |
 Townes Van Zandt vuonna 1995
Henkilötiedot
Syntynyt: 7. maaliskuuta 1944
Kuollut: 1. tammikuuta 1997 (52 vuotta)
Ammatti:  laulaja-lauluntekijä, muusikko
Muusikko
Aktiivisena:  1966–1997
Tyylilajit:  country, folk, blues
Soittimet:  kitara, laulu
Levy-yhtiöt:  Fat Possum Records, Sugar Hill Records ja Tomato 
Aiheesta muualla
www.townesvanzandt.com
  [ Muokkaa Wikidatassa ] [ ohje ]  
John Townes Van Zandt (7. maaliskuuta 1944 – 1. tammikuuta 1997) oli yhdysvaltalainen country- ja folk-muusikko, laulaja ja lauluntekijä.
Elämä ja ura > Varhainen elämä

John Townes Van Zandt syntyi 7. maaliskuuta 1944 keskiluokkaiseen perheeseen, joka muutti usein paikasta toiseen. Hän sai ensimmäisen kitaransa yhdeksänvuotiaana nähtyään Elvis Presleyn televisiossa. Van Zandt luki nuorena paljon Shakespearea ja kirjoitti runoja. Hän opiskeli Shattuckin sotilasakatemiassa Minnesotassa kahden vuoden ajan lukioikäisenä. Hän aloitti opinnot Coloradon yliopistossa Boulderissa 1962. Hän menestyi hyvin opinnoissaan, ja vapaa-ajallaan hän soitteli kitaraa ja kuunteli Lightnin' Hopkinsin ja Hank Williamsin musiikkia. Hänen vanhempansa huolestuivat hänen juomisestaan ja laittoivat hänet insuliinishokkihoitoon kolmeksi kuukaudeksi. Be Here To Love Me -dokumentissa hänen siskonsa väittää Townesin menettäneen sen vuoksi lähes kaikki lapsuusmuistonsa.
Townes aloitti lakiopinnot Houstonin yliopistossa 1965 ja meni naimisiin. Hän haki ilmavoimiin mutta ei läpäissyt lääkärintarkastusta, sillä häntä pidettiin maanisdepressiivisenä.
Elämä ja ura > Muusikonura

Soitettuaan kitaraa usean vuoden ajan itsekseen Van Zandt alkoi esiintyä Houstonissa yleisön edessä ja kirjoittaa omia laulujaan. Kitaransoittotyylinsä hän oppi kuuntelemalla Lightnin' Hopkinsia, ja Bob Dylanin The Times They Are a-Changin’ sai hänet hänen omien sanojensa mukaan haluamaan ryhtyä muusikoksi.
Van Zandtin isä kuoli 1966 ja Townes jätti lakiopintonsa. Hän alkoi kierrellä esiintyen Jerry Jeff Walkerin ja Doc Watsonin kanssa. Hän meni Nashvilleen vuonna 1967, ja hänen nauhansa teki vaikutuksen Poppy Recordsin Kevin Eggersiin. Poppy julkaisi Van Zandtin ensimmäisen albumin For the Sake of the Song seuraavana vuonna. Seuraavien viiden vuoden aikana Van Zandt levytti Poppylle vielä viisi albumia. Hänen albuminsa eivät saavuttaneet myyntimenestystä, mutta ne tekivät vaikutuksen moneen muusikkokollegaan.
Van Zandt kärsi alkoholi- ja huumeongelmista, ja hänen holtittomasta elämästään kierteli paljon tarinoita. Van Zandt erosi ensimmäisestä vaimostaan 1970 ja muutti seuraavien vuosien aikana kaupungista toiseen. Hän viihtyi laitapuolen kulkijoiden seurassa eikä välittänyt rahasta.
Vuonna 1975 valmistunut musiikkidokumentti Heartworn Highways kertoo vapaiden lauluntekijöiden ympäristöstä ja tekijöistä ja kuin huomaamatta Townes "varastaa" dokumentin pääroolin charmanttina ja boheemina renttutaiteilijana.
Van Zandt piti levytystaukoa 1979–1987, kunnes hän julkaisi Sugar Hill Recordsille uuden albuminsa. Hän asui Nashvillessa kolmannen vaimonsa kanssa, ja perheeseen syntyi kaksi lasta. Vuosikymmenien juopottelu oli kuitenkin heikentänyt hänen terveyttään ja lauluääntään, ja hänen esiintymisensä menivät usein penkin alle humalatilan johdosta.
Elämä ja ura > Kuolema

Van Zandt kuoli uudenvuodenpäivänä 1997. Hän oli kaatunut ja murtanut lantionsa viikkoa aiemmin. Hänet lopulta leikattiin sairaalassa ja Van Zandt pääsi kotiin, mutta hän kuoli sydänkohtaukseen samana iltana 52-vuotiaana. Hänelle järjestettiin kahdet hautajaiset, yhdet perheelle ja toinen musiikkiväelle Nashvillessa.